**Caiet de sarcini**

**Privind delegarea serviciului de transport public local de persoane prin curse regulate, efectuat în municipiul Tîrgu-Mureş pe liniile 30, 30b, 10 şi 32, 16, ,,11,, (linie nou înfiinţată)**

**Secţiunea I**

**Obiectul caietului de sarcini**

Art. 1. - Prezentul caiet de sarcini stabileşte condiţiile de efectuare a serviciului de transport public local prin curse regulate, stabilind nivelurile de calitate şi condiţiile tehnice necesare efectuării acestui serviciu în condiţii de eficienţă şi siguranţă maximă, prestată în cadrul municipiului Tîrgu-Mureş, pe liniile **30, 30b, 10 (LOT I) şi 32, 16, ,,11,, (linie nou înfiinţată). (LOT II)**

Art. 2. - Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de efectuare a serviciului de transport public local prin curse regulate efectuat în cadrul municipiului Tîrgu-Mureş.

Art. 3. - Caietul de sarcini face parte integrantă din documentaţia necesară efectuării activităţilor de realizare a serviciului de transport public local prin curse regulate şi constituie ansamblul cerinţelor tehnice de bază.

Art. 4. - (1) Prezentul caiet de sarcini conţine specificaţiile tehnice care definesc caracteristicile referitoare la nivelul calitativ, tehnic şi de performanţă şi siguranţă în exploatare.

(2) Caietul de sarcini precizează reglementările obligatorii referitoare la protecţia muncii, prevenirea şi stingerea incendiilor şi protecţia mediului, care trebuie respectate pe parcursul efectuării serviciului de transport public local.

Art. 5. - Terminologia utilizată este cea prevăzută în regulamentul serviciilor de transport public local, elaborat de autoritatea locală de transport şi aprobat prin hotărâre a consiliului local al municipiului Tîrgu-Mureş.

**Secţiunea II**

**Cerinţe organizatorice minimale**

Art. 6. - Operatorii serviciilor de transport public local vor asigura mijloace de transport care conform cartii de indentitate au fost fabricate dupa de anul 2000

a)  numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului – **LOT I (liniile 30, 30/B, 10) – 15 maşini, LOT II (liniile 32, 16, 11 ) – 13 maşini**; la care se adauga mijloacele de transport pentru rezerva;

b)  numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora; la numărul de mijloace de transport se adaugă **30%**, necesar pentru acoperirea imobilizărilor şi rezerve (**LOT I – 5 maşini, LOT II – 4 maşini**);

c)  respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;

d) operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activităţi (autorizarea operatorului economic, baza tehnico-materială, personalul utilizat etc);

e) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

f) condiţii pentru spălarea, salubrizarea şi dezinfectarea mijloacelor de transport;

g) spaţii în suprafaţă suficientă pentru parcarea mijloacelor de transport;

h) dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare;

i) personal calificat şi vehicule de intervenţie operativă;

j) respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei;

k) asigurarea pasagerilor şi a bagajelor acestora pentru riscurile ce cad în sarcina operatorului de transport/ transportatorului autorizat;

l) respectarea capacităţilor de transport şi a programelor de circulaţie impuse prin contractul de atribuire a gestiunii;

m) menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

n) respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizaţi în regulamentul serviciilor de transport public local elaborat de autoritatea locală de transport şi aprobat prin hotărâre a consiliului local;

o) furnizarea către Primăria Tîrgu-Mureş a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;

p) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

q) statistica accidentelor şi analiza acestora;

r) dupa căstigarea licitatiei este obligat sa incheie un act juridic prin care este specificat acordul Transportului Local pentru folosirea dispeceratelor de la capetele de linii, precum si personalului care coordoneaza si controleaza respectarea caietului de sarcini (eliberarea legitimatiilor de calatorie , timpi de plecare din statii, etc )

s) aplicarea de metode performante de management care să conducă la reducerea costurilor de operare;

t) respectarea reglementărilor legale în vigoare din domeniul transporturilor;

u) respectarea legislaţiei în vigoare privind protecţia muncii, protecţia mediului, prevenirea şi combaterea incendiilor;

v) planificarea inspecţiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulaţie;

w) respectarea obligaţiilor privind plata redevenţei datorate delegatarului în conformitate cu contractul de delegare a gestiunii serviciului de transport public local de persoane prin curse regulate, efectuat pe raza municipiului Tîrgu-Mureş care va fii de 2% din incasari, dar nu mai putin de 1500 ron pe an pe masina activa.

aa) alte condiţii specifice stabilite prin lege sau hotărâri ale Primăriei Tîrgu-Mureş sau ale Consiliului Local.

bb) respectarea facilitatilor aprobate de Consiliul Local pt elevi, pensionari,personae cu dizabilitati , stud card etc

**Secţiunea III**

**Sistemul de transport public local de persoane**

Art. 9. – Serviciul de transport public local efectuat pe raza Municipiului Tîrgu-Mureş, se realizează numai de către operatorul de transport rutier căruia i s-a delegat gestiunea acestui serviciu.

Art. 10. - Operatorul de transport are obligaţia să efectueze serviciul de transport public local de persoane prin curse regulate, cu respectarea programului de transport, care conţine condiţiile specifice privind traseele, perioadele şi programul de circulaţie, capacitatea mijloacelor de transport, numărul mijloacelor de transport necesare, prezentat în **Anexa nr. 1.**

Art. 11. - Denumirea staţiilor, amplasarea şi eventualele dotări, pentru ambele sensuri de parcurgere a traseului sunt prezentate în **Anexa nr. 2.**

Art. 12. - In vederea realizării unui sistem de transport public local de persoane pe raza Municipiului Tîrgu-Mureş, care să asigure deplasarea călătorilor în condiţii de siguranţă a circulaţiei rutiere şi pietonale, confort, regularitate şi continuitate, operatorul de transport trebuie să îndeplinească următoarele cerinţe:

1. să asigure afişarea la părţile din faţă, laterală dreapta şi spate ale mijlocului de transport a indicativului şi capetelor traseului; elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;

2. în salonul mijlocului de transport se va asigura informarea publicului călător prin mijloace cu privire la denumirea staţiei care urmează şi la legăturile cu alte mijloace de transport public local de persoane;

3. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;

4. să asigure vânzarea legitimaţiilor/abonamentelor de călătorie

5. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;

6. să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;

7. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;

8. sa asigure mijloace de transport care au in dotare un minim de 15 locuri in picioare, si minim 10 locuri pe scaune dar nu mai putin de 28 locuri .

9. să asigure transportul gratuit al copiilor sub 5 ani;

10. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;

11. să supravegheze urcarea şi coborârea călătorilor, mijlocul de transport să nu pornească din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;

12. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise la transportul public;

13. să nu îmbarce călători peste capacitatea maximă admisă a mijlocului de transport, exprimată prin număr de locuri pe scaune si in picioare

14. să asigure spaţiile necesare pentru bagajele de mână ale călătorilor;

15. să îmbarce/debarce călători numai în staţiile special amenajate, prevăzute în programul de circulaţie;

16. să utilizeze numai legitimaţii/abonamente de călătorie cu regim special, avizate de către Primăria Municipiului Tîrgu-Mureş;

17. să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;

18. să asigure călătorii şi bagajele acestora pentru riscurile care cad în sarcina operatorului de transport;

19. să ţină evidenţa curselor sosite şi plecate, la fiecare capăt de linie cu confirmare de la dispecerat prin stampila si semnatura dispecerului de serviciu pe foaia de parcurs a fiecarui autobuz .

20. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu, în caz de forţă majoră;

21. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;

22. să asigure condiţiile de execuţie a transportului în condiţii de regularitate, siguranţă şi confort;

23. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;

24. mijloacele de transport trebuie să aibă un aspect estetic corespunzător;

25. pe părţile laterale ale mijlocului de transport va fi inscripţionată denumirea executantului transportului;precum pretul legitimatiei de calatorie

26. la bordul mijlocului de transport trebuie să existe mijloace pentru prevenirea şi combaterea incendiilor, precum şi ciocan pentru spart geamurile în caz de necesitate;

27. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;

28. mijloacele de transport trebuie să îndeplinească condiţiile impuse de legislaţia în vigoare privind siguranţa circulaţiei şi protecţia mediului;

29. să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării Consiliului Local al Municipiului Tîrgu-Mureş;

30. să asigure informarea permanentă a călătorilor cu privire la traseele, programele de circulaţie deservite, tarifele aplicate, precum şi modificarea acestora;

31. să aplice normele de protecţie a muncii specifice activităţii desfăşurate în cadrul serviciului contractat;

32. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;

33. să elaboreze strategii de management care să conducă la reducerea costurilor de reparare/operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri, şi la gestionarea serviciului public pe criterii de competitivitate şi eficienţă economică;

34. să prezinte programe pentru dezvoltarea, modernizarea şi exploatarea eficientă a bazei tehnico-materiale aferente serviciului prestat;

35. alte condiţii stabilite prin lege sau hotărâri ale Consiliului Local Tîrgu-Mureş.

**Secţiunea IV**

**Condiţii financiare minimale**

Art. 13. - Tarifele pentru serviciul de transport public local de persoane prin curse regulate efectuat în Municipiul Tîrgul-Mureş se stabilesc prin hotărârea Consiliului Local Tîrgu-Mureş,

Art. 14. - Orice tarif privind transportul public local de persoane efectuat prin curse regulate se poate stabili, ajusta sau modifica de către Consiliul Local Tîrgul-Mureş, numai pe baza normelor-cadru stabilite de către ANRSC prin Ordinul nr. 272/2007.

Art. 15. - Operatorul de transport public local de persoane are obligaţia dobândirii statutului de operator de date cu caracter personal prin înscrierea în Registrul de Evidenţă a Prelucrărilor de Date cu Caracter Personal, codul numeric personal şi seria/ numărul actului de identitate, în conformitate cu prevederile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, modificată şi completată şi ale Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice.

Art. 16. - Operatorul serviciului de transport public local de persoane va utiliza un singur tip de legitimaţie de călătorie care va fi aprobat de către Primăria Municipiului Tîrgu-Mureş

Art. 17. - Toate tipurile de legitimaţii de călătorie tip card vor fi înregistrate la operatorul de transport şi gestionate ca documente cu regim special.

Art. 18. - În cazul în care operatorul de transport efectuează şi un alt tip de transport public, acestuia îi revine obligaţia de a ţine o evidenţă separată a activităţilor desfăşurate, cu contabilitate distinctă pentru fiecare serviciu prestat, astfel încât activităţile sale să poată fi evaluate, monitorizate şi controlate.

Art .19. Facilitatile aprobate de catre Consiliul Local prin hotaririle adoptate pentru Transportul Local de calatori (pensionari,elevi,studcard,persoane cu dizabilitati ,etc)se vor acorda conform prevederilor legale in vigoare si in limitele fondurilor bugetare alocate.

Art 20 Plata facilitatilor se va calcula dupa liniile urbane indeplinite de fiecare transportator dupa cum urmeaza:

TOTAL TRASEE URBANE PE CARE CIRCULA PERSOANELE CU FACILITATI :

26 TRASEE CU CEL NOU INFIINTAT DUPA LICITATIE 441.3 km 100 %

TRANSPORT IN COMUN 20 TRASEE total 352,3 km 79.88%

TRASEU LICITAT LOTNR I 3 TRASEE total 42 km 9,51 %

TRASEU LICITAT LOT NR II 3 TRASEE total 47 km 10,65%

**Secţiunea V**

**Investiţii minimale**

Art. 20. -Investiţiile pe care le va face operatorul de transport sunt reprezentate de: investiţii din surse proprii şi/sau fonduri europene;

Art. 21. - În perioada derulării contractului de delegare de gestiune a serviciului de transport public local, delegatul trebuie să realizeze cel puţin următoarele investiţii:

1. Dotarea staţiilor de transport public aferente traseelor cu panouri pentru informarea a timpilor de plecare în cursă a mijloacelor de transport în comun.

2. Afişarea în staţiile de transport public aferente traseelor, a graficului de circulaţie.

Art. 22. - În afara investiţiilor menţionate mai sus, operatorul de transport poate propune şi alte investiţii care vor fii aprobate de Consiliul Local Tirgu Mures

**Secţiunea VI**

**Dispoziţii finale**

Art. 23. - Prezentul caiet de sarcini face parte integrantă din contractul de delegare a gestiunii serviciului de transport public local de persoane efectuat în Municipiul Tîrgu-Mureş.

Art. 24. -În cazul în care, orice prevederi ale prezentului caiet de sarcini devin discordante cu reglementările în domeniu şi legislaţia naţională sau comunitară, prezentul caiet de sarcini poate fi modificat.

Art. 25. - Prezentul caiet de sarcini are următoare anexe:

- Anexa 1: Programul de transport pentru liniile:

**LOT I** - **30, 30b, 10**

**LOT II - 32, 16, 11 (linie nou înfiinţată);**

- Anexa 2: Lista staţiilor de pe traseul liniilor:

**LOT I** - **30, 30b, 10**

**LOT II - 32, 16, ,,11,, (linie nou înfiinţată);**

**-** Anexa 3: punctajul de departajare pentru licitaţia care va fi organizată;

-Anexa 4: harta cu traseul liniilor licitate.

COMISIA FORMATA DE 5 MEMBRI DIN CONSILIUL LOCAL SI 3 MEMBRI DIN PARTEA EXECUTIVULUI:

1 PETI ANDREI consilier local Presedinte \_\_\_\_\_\_\_\_\_\_\_\_\_\_\_\_\_\_\_

2 BAKOS LEVENTE consilier local \_\_\_\_\_\_\_\_\_\_\_\_\_\_\_\_\_\_\_

3 MAIOR SERGIU CLAUDIU consilier local \_\_\_\_\_\_\_\_\_\_\_\_\_\_\_\_\_\_\_

4 MOLNAR ERVIN consilier local \_\_\_\_\_\_\_\_\_\_\_\_\_\_\_\_\_\_\_

5 MOLDOVAN CALIN consilier local \_\_\_\_\_\_\_\_\_\_\_\_\_\_\_\_\_\_\_\_

6 ONITIU SEVER inspector specialitate \_\_\_\_\_\_\_\_\_\_\_\_\_\_\_\_\_\_\_\_

7 SZEKELY LASZLO inspector specialitate \_\_\_\_\_\_\_\_\_\_\_\_\_\_\_\_\_\_\_\_\_

8 MOLDOVAN CORNEL consilier juridic \_\_\_\_\_\_\_\_\_\_\_\_\_\_\_\_\_\_\_\_\_